O‘zbekistonda hafta oxiriga borib havo harorati pasayadi

O‘zbekiston hududiga 1–3-dekabr kunlari Kaspiy dengizi hududidan iliq va biroz nam havo massalari kirib kelishi kutilmoqda, deb xabar bermoqda “O‘zgidromet”. Ko‘pchilik viloyatlarda havo bulutli bo‘lishi, respublikaning ayrim hududlarida (Qoraqalpog‘iston, Xorazm, Surxondaryo viloyatlaridan tashqari) biroz yomg‘ir yog‘ishi ehtimoli bor.

Havo harorati kechalari 2 daraja sovuq,-3 daraja iliq, kunduz kunlari 5-10 daraja iliq atrofida, 2-dekabrda ba’zi joylarda 12 daraja iliqqacha bo‘lishi kutilmoqda. Respublikaning janubida shu kunlarda havo harorati 13-15 daraja iliqqacha bo‘ladi.
4-dekabrda Qozog‘iston hududlari ustida antisiklon kuchaya boshlaydi va shimoli-g‘arbiy oqimlar bilan sovuq havo O‘zbekiston hududiga kirib keladi. Havo harorati kechalari 0-5 daraja sovuqqacha, kunduz kunlari 0-5 daraja iliqqacha pasayadi, bu me’yordan 3-5 darajaga pastdir. Toshkent, Samarqand, Jizzax, Sirdaryo, Andijon, Namangan, Farg‘ona viloyatlarining ba’zi joylarida biroz yog‘ingarchilik (yomg‘ir, qor) bo‘lishi mumkin.
Respublikaning ayrim joylariga tuman tushishi mumkin.
 “O‘zgidromet” dekabr oyida qanday ob-havo kutilayotganini ma’lum qildi